જ્યાં વિચાર અને વાણીની અભિવ્યક્તિ સંપૂર્ણપણે ખિલેલી છે તેવા સોશ્યલ મિડિયાના પ્લેટફોર્મ પર આ કાર્ટૂને ધૂમ મચાવી દીધી અને વાઈરલ થયું હતું. આમ પણ સોશ્યલ મિડિયામાં સબકુછ ચલતા હે.. પ્રિન્ટ મિડિયામાં જ્યાં તંત્રીની બાજનજર હેઠળ કશું પણ વધારે અને અતિશયોક્તિવાળુ ન આવે તેની ગેરહાજરીમાં સોશ્યલ મિડિયામાં આવુ ભરપૂર ફેલાય. બાલાએ ખુદ કબુલ્યુ કે તેણે આવેશમાં આવીને આવુ કાર્ટૂન દોર્યું હતું અને તેમ કરવામાં પોતાની શિષ્ટતાની અને બીભત્સતાની સીમાઓ ઓળંધી દીધી હતી. અને વાણીની અને અભિવ્યક્તિની સ્વતંત્રતા, જે તેની મર્યાદામાં મહત્વના છે, તેનું આ કાર્ટૂનની રચનામાં કોઈ યોગદાન નહોતું.